
· 2021eko martxoaren 17ko 2021/001039 Alkatetza Dekretuaren laburpena:  « Hezkuntza: Eskola garraioko jarduerak eta jolastoki inklusiboen alorreko  bultzatzeko » diru-laguntzarako 2021eko deialdia (Kultura-politika eta Euskara Arloa).

· Diru-laguntzei buruzko azaroaren 17ko 38/2003 Lege Orokorraren 17.3 eta 20.8 artikuluetan xedatutakoarekin bat eginez (testua, osorik, Diru-Laguntzen datu-base nazionalean: htpp:www.pap.minhap.gob.es/bdnstrans), honako hauek zehaztu dira:

Lehenengoa. Deialdi honetako diru-laguntzen onuradunak.

Udalerriko Haur Hezkuntzako, Lehen Hezkuntzako, Derrigorrezko Bigarren Hezkuntzako eta Batxilergoko ikastetxeei; eta prestakuntza-zikloak ematen dituzten ikastetxeei. Era berean, eskabideak aurkeztu ditzakete Basauri udalerriko ikastetxe eta ikasketa-kooperatibetako gurasoen elkarteei (IGE).

Bigarrena. Diru-laguntzaren xedea.

Diruz laguntzeko bi jarduera hauetako bat hautatu behar da (bateraezinak dira-eta):

1. aukera:

Basauriko Udalak eta bere erakunde autonomoek antolatutako jardueretan parte
hartzeagatiko garraio-gastuei aurre egiteko laguntza ekonomikoak.
Basauri Kirolakek Lehen Hezkuntzako ikasleentzat antolatutako igeriketa-ikastaroei
dagokienez, ikastetxe bakoitzeko, maila bakarraren gastuak bakarrik ordainduko dira.

2. aukera:

Eskoletako jolastokiak dinamizatzea eta/edo eraldatzea eta ikasteko, jolasteko eta ariketa fisikoa sustatzeko gune inklusibo bihurtzea helburu duten proiektuen gastuak ordaintzeko laguntza ekonomikoak.

Hirugarrena. Oinarri arautzaileak.

Kultura-politika eta Euskara arloko diru-laguntzak emateko Oinarriak eta Oinarri arautzaileen Eranskinak onartu ditu 2021eko otsailaren 5eko 2021/000393 Dekretuak; eta 2021eko otsailaren 16ko 31 zenbakidun BAOn eta 2021eko martxoaren 8ko 45 zenbakidun BAOn argitaratu dira hurrenez hurren.

Laugarrena. Diru-laguntzaren zenbatekoa.

Diru-laguntza 3.235,00 eurokoa da.

Bosgarrena. Eskabideak aurkezteko epea.

Hilabeteko epea egongo da eskabideak aurkezteko, deialdi hau Bizkaiko Aldizkari Ofizialean argitaratzen den biharamunetik zenbatzen hasita.

Seigarrena. Beste datu batzuk.

Zuriketa egiteko epemuga 2022ko urtarrilaren 31 izango da.


Basauri, 2021eko martxoaren 17a.
Asier Iragorri Basagoiti. Alkatea.
